### Ministru kabineta rīkojuma projekta „Grozījumi Ministru kabineta 2013. gada 5.novembra rīkojumā Nr.529 „Par Valsts dzelzceļa tehniskās inspekcijas 2014.gada budžeta apstiprināšanu”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2013. gada 5.novembra rīkojumā Nr.529 „Par Valsts dzelzceļa tehniskās inspekcijas 2014.gada budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.2 daļu un Dzelzceļa likuma 33. panta piekto un sesto daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2010. gada 1. janvāra Valsts dzelzceļa tehniskā inspekcija ir budžeta nefinansēta valsts pārvaldes iestāde. Ar Ministru kabineta 2013. gada 5.novembra rīkojuma Nr.529 „Par Valsts dzelzceļa tehniskās inspekcijas 2014.gada budžeta apstiprināšanu”tika apstiprināts Valsts dzelzceļa tehniskās inspekcijas ieņēmumu un izdevumu plāns 2014.gadam 587647 EUR apmērā atbilstoši Dzelzceļa likuma 33. panta piektajai daļai, kas nosaka, ka Valsts dzelzceļa tehniskajai inspekcijai ik gadu no Dzelzceļa likuma 10.panta otrās daļas 1. un 2.punktā noteiktajiem finansēšanas avotiem piešķir finansējumu 0,39 procentu apmērā no kopējā dzelzceļa infrastruktūras finansējuma apjoma par iepriekšējo gadu. Finansējums tika noteikts par pamatu ņemot plānoto kopējo dzelzceļa infrastruktūras finansējuma apjomu par 2013. gadu – 150 678 855. Saskaņā ar Dzelzceļa likuma 33. panta sesto daļu šo finansējumu publiskās lietošanas dzelzceļa infrastruktūras pārvaldītājs piešķir pa daļām - reizi ceturksnī līdz attiecīgā ceturkšņa pirmā mēneša desmitajam datumam pārskaitot to uz Valsts dzelzceļa tehniskās inspekcijas kontu. Katrā no pirmajiem trim ceturkšņiem pārskaita ceturto daļu no plānotā finansējuma un kopējais finansējuma apmērs tiek precizēts, veicot pēdējo maksājumu attiecīgajā gadā.Atbilstoši Dzelzceļa likuma 33.panta sestajai daļai, 2014. gada otrajā pusē Valsts dzelzceļa tehniskās inspekcijas plānotie ieņēmumi ir jākoriģē atbilstoši faktiskajam dzelzceļa infrastruktūras finansējuma apjomam par 2013.gadu.Publiskās lietošanas dzelzceļa infrastruktūras pārvaldītājs valsts akciju sabiedrība „Latvijas dzelzceļš” 2014.gada 15. jūlijā Satiksmes ministrijā sniedza apliecinājumu par faktisko dzelzceļa infrastruktūras finansējuma apjomu par 2013.gadu (2014.gada 15. jūlija vēstule Nr.DE-6.5.1./23-2014), kurā uzrādīts minētais finansējuma apjoms – 148 865 000, un plānotais dzelzceļa infrastruktūras finansējuma apjoms par 2014. gadu –156 712 000 . Atbilstoši publiskās dzelzceļa infrastruktūras pārvaldītāja valsts akciju sabiedrības „Latvijas dzelzceļš” iesniegtajiem datiem par dzelzceļa infrastruktūras finansējuma apjomu par 2013.gadu un par 2014. gadu ir nepieciešams koriģēt Valsts dzelzceļa tehniskās inspekcijas ieņēmumus un izdevumus 2014. gadā un plānotos ieņēmumus 2015. un 2016. gadā.Ar Projektu tiks koriģēts Valsts dzelzceļa tehniskās inspekcijas 2014. gada budžets samazinot ieņēmumu un izdevumu daļas par 7073 EUR, kā arī nosakot plānoto budžeta pieprasījumu 2015. un 2016. gadam 611177 EUR apmērā.Tas izriet no Dzelzceļa likuma 33.panta sestajā daļā noteiktās prasības veikt pārrēķinu no plānotā dzelzceļa infrastruktūras finansējuma apjoma par 2014. gadu uz faktisko finansējuma apjomu par 2014.gadu, kā arī veikt izmaiņas plānojamā dzelzceļa infrastruktūras finansējuma apjomā nākamajam 2015. gadam.Ņemot vērā samazinājuma tendenci dzelzceļa pārvadājumos, kas atstāj tiešu iespaidu uz dzelzceļa infrastruktūras finansējuma apjomu un līdz ar to arī uz iestādes budžetu 2014.gadā un turpmākajos gados, iepriekšējo gadu uzkrājuma (130529 EUR) daļa 99970 EUR apmērā paredzēta sadaļas Preces un pakalpojumi (63377 EUR), Kapitālie izdevumi (2886 EUR), Atlīdzība (26634 EUR) palielināšanai. Sadaļā Preces un pakalpojumi iekļautie papildus līdzekļi 63377 EUR apjomā paredzēti 2014.gada tekošo izdevumu segšanai, vilces līdzekļu vadītāju (mašīnistu) eksaminācijas sistēmas un dzelzceļa speciālistu atestācijas sistēmas, ekspertu dalības Eiropas Komisijas un Eiropas dzelzceļa aģentūras darba grupās uzturēšanai un nodrošināšanai. Par 2886 EUR ir palielināti kapitālie izdevumi 2014. gadam, kas ir paredzēti inspekcijas pārvaldījumā esošās vilcienu vadītāju tiesību reģistra informācijas sistēmas, kurai ir jānodrošina attiecīgas informācijas sniegšana Eiropas Dzelzceļa aģentūrai, Latvijas un citus Eiropas Savienības dalībvalstu dzelzceļa uzņēmumiem un kompetentajām iestādēm, infrastruktūras modernizācijai. Sadaļa Atlīdzība palielināta par 26634 EUR pamatojoties uz MK 2013.gada 29.janvāra noteikumu Nr.66”Noteikumi par valsts un pašvaldību institūciju amatpersonu un darbinieku darba samaksu un to noteikšanas kārtību”31.punktu un devītā pielikuma 22.punktu (vienai amatpersonai ir noteikta 25% piemaksa, sešām amatpersonām ir noteikta 20% piemaksa, sešām amatpersonām noteikta 15% piemaksa par darbu, kas saistīts ar īpašu risku), 2009.gada 1.decembra likumu “Valsts un pašvaldību institūciju amatpersonu un darbinieku atlīdzības likums” (piemaksas par prombūtnē esošas amatpersonas aizvietošanu, piemaksas par papildu darbu, atvaļinājuma pabalsti). |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Valsts dzelzceļa tehniskās inspekcijas funkcijas un uzdevumi netiek paplašināti vai sašaurināti. Projekta izpilde Valsts dzelzceļa tehniskajai inspekcijai pieejamos cilvēkresursus neietekmē.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav |

Anotācijas II - VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

02.09.2014. 11:21

775

K.Baikovskis, 67028371,

Kaspars.baikovskis@sam.gov.lv